Translate the text from Welsh to English.



 
Mynegodd Rebecca Evans, Kate Forbes a Conor Murphy eu pryderon am y pwerau gwario a nodir yn y Bil, sy'n diystyru'r setliad datganoli sy'n bodoli’n barod. Mae'r pwerau'n galluogi Llywodraeth y DU i wario mewn meysydd datganoledig, gan gynnwys y cyllid a ddaw yn lle cyllid yr Undeb Ewropeaidd, ac i wneud hynny heb unrhyw drafodaeth â’r gwledydd datganoledig. Mynegodd y Gweinidogion Cyllid bryderon hefyd ynghylch goblygiadau hyn i’r trefniadau ariannu canlyniadol yn y dyfodol.


Dywedodd y Gweinidog Cyllid, Rebecca Evans:



> "Rwy'n bryderus iawn fod y Bil yn rhoi, am y tro cyntaf ers datganoli, bwerau i Weinidogion y DU ariannu gweithgarwch mewn meysydd sydd wedi'u datganoli'n glir i Gymru.
> 
> 
> "Yng Nghymru mae penderfyniadau ariannu yn cael eu gwneud mewn partneriaeth â chymunedau lleol, er mwyn sicrhau eu bod yn adlewyrchu anghenion pobl Cymru. Mae'r pwerau a nodir yn y Bil yn tanseilio datganoli'n llwyr a byddant yn golygu bod  penderfyniadau sy’n cael eu gwneud yng Nghymru ar hyn o bryd yn cael eu cipio nôl  gan Lywodraeth y DU."


Dywedodd Ysgrifennydd Cyllid yr Alban, Kate Forbes:



> “Mae’n hollol annerbyniol fod Llywodraeth y DU – heb unrhyw rybudd ymlaen llaw – wedi ysgrifennu darpariaethau yn y Bil sy’n rhoi rheolaeth i Whitehall dros weithredu’r cyllid a ddaw yn lle rhaglen cyllid yr UE yn yr Alban; rhaglen y mae Gweinidogion yr Alban yn ei gweithredu’n llwyddiannus ers degawdau.
> 
> 
> “Byddai’r Bil hefyd yn caniatáu i Lywodraeth y DU reoli sut y caiff arian ei wario mewn meysydd datganoledig heb gydsyniad Gweinidogion yr Alban. Mae’n peryglu cyllid ar gyfer llu o raglenni cyfalaf – ysgolion, ysbytai a seilwaith. Mae’n gwrthdroi’r broses ddatganoli a byddwn ni’n gwrthwynebu unrhyw ymdrech i osgoi Senedd a Llywodraeth yr Alban a etholir gan bobl yr Alban.
> 
> 
> “Nid yn unig y mae’n mynd yn groes i’r setliad datganoli, ond mae potensial iddo hefyd achosi dryswch, dyblygu a biwrocratiaeth ychwanegol ddiangen ar adeg pan fo adfer yr economi yn hollbwysig.”


Dywedodd Gweinidog Cyllid Gogledd Iwerddon, Conor Murphy:



> “Bydd Bil y Farchnad Fewnol yn rhoi pwerau pellgyrhaeddol i Lywodraeth Prydain i wneud penderfyniadau ariannu mewn meysydd datganoledig.
> 
> 
> “Mae hyn yn bryderus iawn ac fe allai gael effaith enfawr ar Gytundeb Dydd Gwener y Groglith. Ni ddylai Llywodraeth Prydain ymyrryd mewn materion ariannu y mae’r Gweinyddiaethau Datganoledig yn gyfrifol amdanynt ar hyn o bryd.
> 
> 
> “Mae’n hollbwysig hefyd eu bod yn darparu manylion ynglŷn â chwmpas y Gronfa Ffyniant Gyffredin. Bydd y cyllid hwn yn ffynhonnell hanfodol yn lle cyllid yr UE ar gyfer meysydd datganoledig ac mae’r diffyg trafodaeth ystyrlon hyd yma yn hynod o siomedig.”







Translation:


 
Rebecca Evans, Kate Forbes and Conor Murphy expressed their joint concerns on the spending powers set out in the Bill which override the existing devolution settlement. The powers enable the UK government to undertake spending in devolved areas, including for replacement EU funding, without any engagement with devolved nations. Finance Ministers also voiced concerns about what this could mean for future consequential funding arrangements.


Finance Minister Rebecca Evans said:



> “I am deeply concerned that the Bill gives UK ministers, for the first time since devolution, powers to fund activity in areas which are clearly devolved to Wales.
> 
> 
> “In Wales funding decisions are taken in partnership with local communities, to ensure that they reflect the needs of the people in Wales. The powers set out in the Bill completely undermine devolution and will see decisions currently taken in Wales clawed back by the UK government.”


Scotland’s Finance Secretary, Kate Forbes said:



> “It is entirely unacceptable  that – with no prior notice \- the UK government has written provisions into the Bill that presume Whitehall control over the delivery of replacements for the EU funding programme in Scotland; a programme that Scottish ministers have delivered successfully for decades.
> 
> 
> “This Bill would also allow the UK government to dictate how  money is spent in devolved areas  without the consent of Scottish Ministers. It puts at risk funding for a whole host of capital programmes – schools, hospitals and infrastructure. It reverses the devolution process and we will oppose any attempt to bypass the Scottish Parliament and government which are elected by the people of Scotland.
> 
> 
> “Not only is it in contravention of the devolution settlement, but it has the potential to create confusion, duplication and unnecessary additional bureaucracy at a time when economic recovery is paramount.”


Finance Minister for Northern Ireland, Conor Murphy said:



> “The Internal Market Bill will give the British Government wide ranging powers to make funding decisions in devolved areas.
> 
> 
> “This is greatly concerning and could have huge implications for the Good Friday Agreement. The British government should not interfere in funding matters which are currently the responsibility of the devolved administrations.
> 
> 
> “It is also imperative that they provide details on the scope of the Shared Prosperity Fund. This will be a vital source of replacement funding for devolved areas and the lack of meaningful engagement to date is extremely disappointing.”